Terier tikus

Terier tikus ialah satu baka anjing Amerika dengan latar belakang sebagai anjing ladang dan pendamping pemburu. Ia mengongsi banyak keleluhuran dengan anjing pemburu kecil yang dikenali sebagai feist. Dengan kelaziman di banyak ladang keluarga pada tahun 1920-an dan tahun 1930-an, ia kini diiktiraf oleh United Kennel Club (UKC) dan American Kennel Club (AKC) dan dianggap sebagai baka jarang.

Kesihatan
Oleh sebab penyilangan kerap sepanjang sejarah terier tikus, secara keseluruhan, ia merupakan baka sangat tahan lasak. Walau bagaimanapun, dengan pertumbuhan kepopularannya dalam beberapa tahun kebelakangan ini, sesetengah isu menjadi lebih lazim. Canine Health Information Center (CHIC) mengesyorkan agar terier tikus diuji untuk kehelan tempurung lutut, keabnormalan jantung, isu pankreas, displasia pinggul, dan sindrom Legg–Calvé–Perthes.

Sejarah
Rekod yang paling awal diketahui tentang anjing penangkap tikus ialah yang tentang "Hatch", yang bangkainya ditemukan dari Mary Rose, kapal laksamana Henry VIII, yang karam pada tahun 1545 dan dinaikkan semula pada tahun 1982. Hatch dianggap sebagai seekor anjing kacuk dan dibawa menaiki kapal untuk mengawal populasi tikus.

Satu sumber mendakwa bahawa, semasa pertandingan di England, seekor terier tunggal membunuh 2,501 ekor tikus sepanjang tempoh tujuh jam di dalam bangsal yang penuh dengan tikus - purata seekor tikus setiap sepuluh saat.

Pengiktirafan baka
UKC secara rasmi mengiktiraf baka ini pada 1 Januari 1999. AKC mengiktiraf terier tikus sebagai baka pada 1 Julai 2010; walau bagaimanapun, kelab itu mengizikannya untuk bertanding dalam acara pendamping mulai 1 Januari 2006 dalam acara Teman AKC yang bersokongan (Kepatuhan , Ketangkasan, Rally). Terier Tikus pertama yang mendapat gelaran di bawah Acara Sokongan AKC adalah dalam Ketangkasan pada 14 Januari 2006 di Van Nuys, California oleh Harpur's Giddy Upp "Gigi" dan D. Davidson Harpur.

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari Amerika Syarikat
Kategori:Terier
Kategori:Terier mainan
Kategori:Anjing pemburu tikus